Rodina a lekári Terezky Špilákovej prosia celé Slovensko o pomoc pri záchrane ich dcéry. Tá súrne potrebuje darcov krvi, ktorí by jej zachránili život. 15- ročné dievča pochádza zo Zborova nad Bystricou a je vo veľmi vážnom stave, kedy jej chýbajú biele krvinky (granulocyty). Terezka trpí infekciou, ktorú lekári nevedia zastaviť.

Choré dievča leží na oddelení transplantácie kostnej drene na Kramároch. Terezka bola zdravá ako každé iné dievča, no zrazu jej prestala pracovať kostná dreň, ktorá je pre život dôležitá a prestala sa jej tvoriť krv. Keďže má vzácnu skupinu AB negatív množstvo darcov, ktorí by ju vedeli zachrániť je obmedzený. Jej stav sa natoľko zhoršil, že nemá žiadnu imunitu a aj napriek množstvu liekov, ktoré užíva sa nedokáže okoliu brániť. Jej jedinou nádejou je transfúzia bielych krviniek, ktoré by dostala do tela vďaka vhodným darcom.

Rodina, lekári, ale aj blízki ľudia prosia verejnosť o pomoc. Ak máte túto krvnú skupinu, neváhajte pomôcť, zachránite tým Terezke život. Prosba o pomoc je natoľko dôležitá, že sa vhodní darcovia hľadajú aj prostredníctvom médií, nakoľko najbližšie hodiny budú pre toto dievča rozhodujúce. Ľudia, ktorí sú ochotní pomôcť, zavolajte na číslo 0907 504 846.

Vhodní darcovia musia spĺňať tieto podmienky:

· Krvná skupina: AB Rh negatívna (Krvná skupina bude skontrolovaná v NTS)

· Môže byť žena aj muž

· Darca/darkyňa musí mať váhu minimálne 60kg

· Dobré žilné prístupy do oboch rúk (skontrolujú to sestry NTS Ružinov BA)

· Bez alergie toho času aj bez alergie v minulosti

· Bez užívania antibiotík posledný 1 mesiac

· Bez operačných zákrokov a endoskopických vyšetrení posledných 6 mesiacov

· Bez cestovania do exotických tropických krajín posledných 6 mesiacov

· Bez zmeny se*uálneho partnera posledné 3 mesiace

· Bez užívania pravidelných liekov okrem antikoncepcie

· Súhlas s podkožným podaním rastového faktora krvotvorby pred odberom granulocytov a ferézou

· Bežný odstup od posledného darovania krvi (erytrocyty – 3 mesiace muži, 4 mesiace ženy, trombocyty len 2 týždne)

Prečítajte si tiež:

Poznáme smutný príbeh LYŽIARKY Lucie († 30), ktorá na svahu tragicky ZOMRELA!

Obľúbená herečka prišla pri autonehode o rodičov a sestru: Ona stále bojuje o svoj ŽIVOT!

Herečka Zuzana Fialová ukázala svoj prerobený byt: TENTO detail vám ihneď udrie do očí!

Zdroj: zilinak.sk | Foto: Pixabay/Ilustračné foto